**BESKRIVELSE AF CASE-PERSON – Aarhus Kommune Veteranprojekt 1**

*Veteranen er en 45-årig mand, som har været udsendt i en enkelt, international mission med Forsvaret. Han blev efter hjemsendelsen uddannet som elektriker, men konstaterede efter nogle år, at han ikke kunne magte arbejdet eller familielivet mere. Han blev skilt og kom ud i et alvorligt alkoholmisbrug. Det blev konstateret, at han havde pådraget sig PTSD, og der blev indledt behandling på PTSD-klinikken. Han har været igennem forskellige behandlingsforløb, som han blev tilbudt i kraft af hans veteranfortid. Kom ind i et nyt forhold med mange forskelligartede problemer såvel ved samlever som ved en søn. Ved henvendelsen hertil var han visiteret til fleksjob.*

**BESKRIVELSE AF AKTIVITETERNE I PROJEKTET**

*I projektforløbet afholdt vi flere samtaler for at afklare, hvad han havde af muligheder rent arbejdsmæssigt. I samråd besluttede vi at forsøge at få ham ind på en tidligere arbejdsplads med nedsat arbejdstid og med relevante skånehensyn.*

*Med hensyn til problemerne i samlivet og i forhold til børnene var der fra forskellig sider iværksat foranstaltninger, som bevirkede, at tingene virkede fornuftigt, og der var tryghed på den måde, at veteranen altid vidste, hvem han kunne henvende sig til når, der opstod problemer.*

**BESKRIVELSE AF RESULTATER - KORTSIGTET**

*Efter ansættelsen i fleksjob havde vi løbende opfølgning de første måneder, hvorefter han overgik til anden sagsbehandler for almindelig opfølgning efter 4 år.*

*Imidlertid rettede veteranen efter ca. 8 måneder henvendelse her til igen, idet han var blevet afskediget på grund af alkoholmisbrug i arbejdstiden.*

*Der blev iværksat misbrugsbehandling ved egen læge, og vi afholdt flere samtaler med veteranen for at sikre, om han var klar til at arbejde igen. Da dette var tilfældet, blev der rettet henvendelse til tidligere arbejdsgiver, og der blev på ny indgået en fleksjobaftale med vilkår om deltagelse i misbrugsbehandling og tilsyn under arbejdet i et vist omfang. Det blev også aftalt, at de nødvendige skånehensyn blev taget.*

**BESKRIVELSE AF UDFORDRINER/SUCCESKRITERIER**

*Det blev hurtigt konstateret, at veteranen havde et alvorligt alkoholmisbrugsproblem, og at han havde store udfordringer i samlivet. Han var i starten meget uvillig til at anerkende, at der var tale om misbrug. Generelt var der en misstemning mod ”kommunalt ansatte”, som han følte blandede sig unødigt i hans hverdag og stillede krav.*

*Gennem samtaler forud for arbejdet og i løbet af arbejdsforløbet lykkedes det at opbygge et tillidsforhold, som igen bevirkede, at han i flere tilfælde selv rettede henvendelse for at få hjælp til diverse småproblemer, ligesom han afslutningsvist åbent erkendte sine problemer.*

**BESKRIVELSE AF RESULTATER - LANGSIGTET**

*Veteranen er nu i et fleksjobforløb, som vi forventer, han kan fastholde. Han har fået arbejdstiden tilpasset, så han nu har kræfter til at deltage i forskellige fritidsaktiviteter, ligesom han i nogen omfang har fået kontakt til andre veteraner.*

**ANDET**